รบกวนสอบถามคุณครับ คือผมได้ฉีดวัคซีนครบ 2 เข็มเมื่อวันที่ 4 ก.ย. 65 ที่ผ่านมาครับ แต่ว่าแมวที่บ้านที่เลี้ยงไว้ (ระบบปิดครับ แต่ยังไม่ได้ฉีดวัคซีนครับ) ได้ข่วนผมอีกครั้งวันที่ 24 ก.ย. 65 แบบนี้ผมต้องไปฉีดวัคซีนกระตุ้นเพิ่มมั้ยครับ ขอบครับคุณ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยหลังการฉีดกระตุ้นไปแล้วนั้น ส่วนใหญ่ภายใน 1 เดือนแรก ภูมิคุ้มกันจะยังอยู่ในระดับที่สูงมาก ที่น่าจะไม่ต้องฉีดกระตุ้นซ้ำอีกหากเป็นแมวบ้านที่เลี้ยงไว้ อาจใช้วิธีการสังเกตอาการแมวร่วมไปด้วย ถ้าผ่านไป 10 วันแล้วแมวยังสบายดี ก็แสดงว่าน่าจะไม่ได้มีเชื้อโรคพิษสุนัขบ้า แต่ถ้าไม่สบายใจ ก็สามารถไปพบแพทย์เพื่อตรวจประเมินอาการ ดูลักษณะแผล ร่วมกับถ้าจะฉีดกระตุ้นจริงๆก็สามารถฉีดได้ 1 เข็ม ขึ้นกับดุลยพินิจของแพทย์ที่ตรวจอีกครั้งค่ะ